CELEX: 22004D0178
Language: lt
Date: 1102032000000
Title: 2004 m. gruodžio 3 d. EEE jungtinio komiteto sprendimas Nr. 178/2004, iš dalies keičiantis EEE susitarimo 21 protokolą (dėl įmonėms taikomų konkurencijos taisyklių įgyvendinimo) ir 23 protokolą (dėl bendradarbiavimo tarp priežiūros institucijų)

26.5.2005   
            
            
               LT
            
            
               Europos Sąjungos oficialusis leidinys
            
            
               L 133/35
            
         
      EEE JUNGTINIO KOMITETO SPRENDIMAS
   
   Nr. 178/2004
   2004 m. gruodžio 3 d.
   iš dalies keičiantis EEE susitarimo 21 protokolą (dėl įmonėms taikomų konkurencijos taisyklių įgyvendinimo) ir 23 protokolą (dėl bendradarbiavimo tarp priežiūros institucijų)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo 21 protokolas buvo iš dalies pakeistas 2004 m. rugsėjo 24 d. EEE jungtinio komiteto sprendimu Nr. 130/2004 (1).
            
         
               (2)
            
            
               Susitarimo 23 protokolas buvo iš dalies pakeistas 2004 m. rugsėjo 24 d. EEE jungtinio komiteto sprendimu Nr. 130/2004.
            
         
               (3)
            
            
               Į Susitarimą turi būti įtrauktas 2004 m. balandžio 7 d. Komisijos reglamentas (EB) Nr. 773/2004 dėl bylų nagrinėjimo Komisijoje pagal Sutarties 81 ir 82 straipsnius tvarkos (2).
            
         
               (4)
            
            
               Reglamentu (EB) Nr. 773/2004 panaikinami Komisijos reglamentai (EB) Nr. 3385/94 (3), (EB) Nr. 2842/98 (4) ir (EB) 2843/98 (5), kurie yra įtraukti į Susitarimą ir kuriuos dėl to reikia iš jo išbraukti,
            
         NUSPRENDĖ:
   1 straipsnis
   Susitarimo 21 protokolo 3 straipsnis iš dalies keičiamas taip:
   
               1.
            
            
               1 punkto 4 papunktis (Komisijos reglamentas (EB) Nr. 3385/94) keičiamas taip:
               „32004 R 0773:2004 m. balandžio 7 d. Komisijos reglamentas (EB) Nr. 773/2004 dėl bylų nagrinėjimo Komisijoje pagal Sutarties 81 ir 82 straipsnius tvarkos (OL L 123, 2004 4 27, p. 18).“
            
         
               2.
            
            
               1 punkto 5 papunkčio (Komisijos reglamentas Nr. 2842/98), 1 punkto 15 papunkčio (Komisijos reglamentas (EB) Nr. 2842/98) ir 1 punkto 16 papunkčio (Komisijos reglamentas Nr. 2843/98) tekstas turi būti išbrauktas.
            
         2 straipsnis
   Po Susitarimo 23 protokolo 10 straipsnio pridedama:
   
      „TEISĖ SUSIPAŽINTI SU BYLA
      
      10A straipsnis
      Kai priežiūros institucija šalims, kurioms ji pateikė pareiškimą dėl prieštaravimų, suteikia teisę susipažinti su byla, ši teisė netaikoma EB valstybių narių ir ELPA valstybių kitų priežiūros arba konkurencijos institucijų vidaus dokumentams. Teisė susipažinti su byla taip pat netaikoma korespondencijai tarp priežiūros institucijų, tarp EB valstybių narių arba ELPA valstybių priežiūros institucijos ir konkurencijos institucijų, taip pat tarp EB valstybių narių arba ELPA valstybių konkurencijos institucijų, kai tokia korespondencija yra kompetentingos priežiūros institucijos byloje.“
   
   3 straipsnis
   Reglamento (EB) Nr. 773/2004 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   4 straipsnis
   Šis sprendimas įsigalioja 2004 m. gruodžio 4 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (6), arba 2004 m. rugsėjo 24 d. EEE jungtinio komiteto sprendimo Nr. 130/2004 įsigaliojimo dieną nelygu, kuri data yra vėlesnė.
   5 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. gruodžio 3 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 64, 2005 3 10, p. 57.
   
      (2)  OL L 123, 2004 4 27, p. 18.
   
      (3)  OL L 377, 1994 12 31, p. 28.
   
      (4)  OL L 354, 1998 12 30, p. 18.
   
      (5)  OL L 354, 1998 12 30, p. 22.
   
      (6)  Konstituciniai reikalavimai nurodyti.